અમદાવાદ તા. ૧૨ : નવા બાંધકામના પ્લાન માટે અમલી કરાયેલી ઓનલાઇન સિસ્ટમ ફેઇલ થવા છતાં રાજય સરકારે ઓફલાઇન પ્લાન સ્વીકારવાનું શરૂ કર્યું નથી. તેના કારણે હાઇરાઇઝડ તથા કોમર્શિયલ બાંધકામો અંગેનો એક પણ પ્લાન પાસ થયો નથી. ઉપરાંત, જે બાંધકામના પ્લાન પાસ થઇ ગયા છે તેમાં ચાલુ બાંધકામ દરમિયાન ફેરફાર કર્યો હોય તેવા પ્લાન પુનઃ મંજૂરી અર્થે ઓનલાઇન મૂકવા પડે છે. આ પ્રક્રિયામાં પણ ઘણી જ મુશ્કેલી ઉભી થવાના કારણે રાજય સરકારે હવે આવા રિવાઇઝડ પ્લાન મેન્યુઅલી (ઓફલાઇન) સ્વીકારવા નિર્ણય લીધો છે. આ નિર્ણયના અમલ અંગેનું જાહેરનામું આજે બહાર પાડી દેવામાં આવ્યું છે.